**

  **REPUBLIKA HRVATSKA**

 **SPLITSKO-DALMATINSKA ŽUPANIJA**

 **OPĆINA PODSTRANA**

 Upravni odjel za prostorno uređenje,

 komunalne poslove i zaštitu okoliša

KLASA: 008-02/22-01/02

URBROJ: 2181-39-06-4-22-02

Podstrana, 10. studenog 2022. godine

Upravni odjel za prostorno uređenje, komunalne poslove i zaštitu okoliša Općine Podstrana temeljem članka 11. Zakon o pravu na pristup informacijama („ Narodne novine“ broj 25/13, 85/15, 69/22) objavljuje

**Informaciju o upućivanju nacrta prijedloga Odluke o privremenoj zabrani izvođenja građevinskih radova u 2023. godini na savjetovanje s javnošću**

Općina Podstrana započela je postupak donošenja Odluke o privremenoj zabrani izvođenja građevinskih radova u 2023. godini sukladno Zakonu o gradnji („Narodne novine“ broj 153/13, 20/17, 39/19, 125/19).

Tijelo nadležno za provedbu postupka savjetovanja s javnošću u postupku donošenja predmetne Odluke je Upravni odjel za prostorno uređenje, komunalne poslove i zaštitu okoliša.

Nacrt prijedloga predmetne Odluke je objavljen na mrežnoj stranici Općine Podstrana [www.podstrana.hr](http://www.podstrana.hr)

Savjetovanje s javnošću glede nacrta prijedloga Odluke traje od 11. studenog 2022. godine do 12. prosinca 2022. godine.

Ovim putem poziva se cjelokupna zainteresirana javnost da svojim prijedlozima i primjedbama doprinesu donošenju što kvalitetnije Odluke o privremenoj zabrani izvođenja građevinskih radova u 2023. godini.

Svoje primjedbe i prijedloge možete u pisanom obliku na popunjenom propisanom obrascu dostaviti zaključno sa 12. prosinca 2022. godine na adresu elektronske pošte tajnica@podstrana.hr

Svi u roku pristigli prijedlozi i primjedbe će se razmotriti, a oni prihvaćeni, implementirati u konačni prijedlog Plana. Po isteku roka za dostavu primjedbi i prijedloga izradit će se i objaviti Izvješće o provedenom savjetovanju s javnošću, koje sadrži zaprimljene primjedbe i prijedloge te očitovanja o razlozima za neprihvaćanje pojedinih primjedbi i prijedloga. Izvješće će se objaviti na mrežnoj stranici Općine Podstrana [www.podstrana.hr](http://www.podstrana.hr)

Zamjenica pročelnika

Božena Perišić, dipl.iur.